**Alesha Anjanette Dixon** (fødd 7. oktober 1978 i Welwyn Garden City) er ein engelsk songar, rappar, dansar, tv-personlegdom og skribent. Ho slo gjennom med gruppa Mis-Teeq på byrjinga av 2000-talet og har sidan vore progamleiar og dommar i ei rekke tv-show og konkurransar. I 2023 skal ho leie Eurovision Song Contest frå Liverpool.

Bakgrunn
--------

Dixon fekk merksemd i Storbritannia tidleg i 2000-åra som medlem av R&B- og hiphopgruppa Mis-Teeq. Gruppa vart oppløyst i 2005, og Dixon byrja då ein solokarriere med platekontrakt med Polydor Records. Ho spela inn debutalbumet, *Fired Up*, i 2006, og slapp debutsingelen «Lipstick», etterfylgd av «Knockdown». Parallelt med desse utgjevingane sokk populariteten, og ho mista etter kvart kontrakten med Polydor.

I 2007 vann Dixon den femte sesongen av dansekonkurransen *Strictly Come Dancing* på BBC One. Deltakinga førte til eit musikalsk comeback, og ho fekk kontrakt med Asylum Records. I 2008 gav ho ut sitt andre album, *The Alesha Show,* som vart sertifisert med platinastatus i Storbritannia og inneheldt dei suksessrike singlane «The Boy Does Nothing» og «Breathe Show» – der sistnemnde skaffa ho ein Brit Award-nominasjon.

I 2009 vart Dixon dommar på den sjuande sesongen av *Strictly Come Dancing,* og året etter kom tredjealbumet *The Entertainer ut.* I 2012, kort tid etter dommarjobben i sesong ni av *Strictly Come Dancing*, byrja Dixon som dommar på talentkonkurransen til ITV, *Britain's Got Talent*. Det fjerde albumet hennar, *Do It for Love*, kom ut i 2015.

I 2020 var Dixon dommar på *America's Got Talent: The Champions,* og i 2021 var ho dommar på *Walk the Line*. I 2022 var ho dommar på den tiande sesongen av *Australia's Got Talent*.

Som tv-programleiar har Dixon leia show som *Alesha's Street Dance Stars* (2010), *Your Face Sounds Familiar* (2013), *Text Santa* (2014–2015), *Dance Dance Dance* (2017), *The Greatest Dancer* (2019–2020) og *Comic Relief* (2019–2022). I 2023 er ho ein av programleiarane for Eurovision Song Contest frå Liverpool saman med Julija Sanina og Hannah Waddingham, og med Graham Norton i finalen.

Dixon har også skrive ein barnebok-serie kalla *Lightning Girl*.

Kjelder
-------

1. ↑  «Latest Shows, Music, Celebrity & Entertainment News | MTV UK». *MTV* (på engelsk). Arkivert frå originalen 15. oktober 2012. Henta 1. mars 2023.
2. ↑  «Alesha discusses record label axe». *Digital Spy* (på engelsk). 24. juli 2008. Henta 1. mars 2023.
3. ↑  Purves, Robbie (7. mai 2022). «Alesha Dixon's net worth and rise to fame». *HertsLive* (på engelsk). Henta 1. mars 2023.
4. ↑  Brook, Stephen (21. september 2009). «Alesha Dixon's debut as Strictly judge draws more than 250 complaints». *The Guardian* (på engelsk). ISSN 0261-3077. Henta 1. mars 2023.
5. ↑  «Alesha Dixon joins Strictly team» (på engelsk). 9. juli 2009. Henta 1. mars 2023.
6. ↑  «Alesha Dixon leaves Strictly for Britain's Got Talent». *BBC News* (på engelsk). 2. januar 2012. Henta 1. mars 2023.
7. ↑  «Eurovision 2023: Hosts revealed for Liverpool». *eurovision.tv* (på engelsk). 22. februar 2023. Henta 1. mars 2023.
8. ↑  «Scholastic signs two more from Alesha Dixon». *The Bookseller* (på engelsk). Henta 1. mars 2023.
9. ↑  Sutton, Megan (2. juli 2020). «Alesha Dixon on how her daughters have inspired her to write books». *Good Housekeeping* (på engelsk). Henta 1. mars 2023.

* *Denne artikkelen bygger på «Alesha Dixon» frå Wikipedia på bokmål, den 4. mars 2023.*


|  |  |
| --- | --- |
| Autoritetsdata | 
* WorldCat
* BIBSYS
* VIAF
* GND
* LCCN
* ISNI
* BNF
* BNF (data)
* NKC
* BBC Things

 |